open-index/open-wikipedia-markdown huggingface dataset:
Angelica Singleton Van Buren

**Sarah Angelica Singleton Van Buren** (née **Singleton**; 13. februar 1818 &ndash; 29. decembar 1877) bila je snaha američkog predsjednika Martina Van Burena, odnosno *[[de facto]]* Prva dama SAD za vrijeme njegovog predsjedničkog mandata.

Rodila se u gradu Wedgefield u Južnoj Karolini kao četvrto dijete tamošnjeg plantažera. Obrazovala se u Francuskoj školi Madame Grelud u Philadelphiji. Godine 1838. je posjetila Washington zajedno sa sestrom; tamo ih je bivša Prva dama Dolley Madison odlučila upoznati sa predsjednikovim sinovima. Sarah se potom udala za Abrahama Van Burena, koji je služio kao očev privatni sekretar u Bijeloj kući. Mjesto Prve dame je preuzela zahvaljujući tome što je predsjednikova supruga Hannah Van Buren bila umrla dvije decenije ranije prije njegovog dolaska na dužnost. 

Sarah Van Buren  to učinila nedugo nakon medenog mjeseca provedenog u Londonu. U trenutku preuzimanja dužnosti je imala 22 godine, te predstavlja najmlađu Prvu damu u historiji. Za vrijeme boravka u Bijeloj kući je rodila kćer koja je nedugo potom umrla. Nakon što je predsjednik Van Buren poražen na izborima, sa mužem se preselila na njegovo imanje u Kinderhooku gdje mu je rodila tri sina. Umrla je u New Yorku.

## Vanjske veze
* Angelica Van Buren biography  at American Presidents Blog
* Angelica Singleton Van Buren Collection at University of South Carolina
Law & Order (sezona 6)

Dolje se nalazi popis epizoda američke TV-serije ***[[Law & Order]]*** od premijere 6. sezone u sezoni (1995–1996).

## Format
Na početku 6. sezone glavnoj postavi se pridružio Benjamin Bratt kao Rey Curtis. Jill Hennessy je napustila glavnu postavu na kraju sezone.

## Uloge
### Glavne

* Jerry Orbach – Lennie Briscoe 
* Benjamin Bratt – Rey Curtis
* S. Epatha Merkerson – Anita Van Buren
* Sam Waterston – EADA Jack McCoy
* Jill Hennessy – ADA Claire Kincaid
* Steven Hill – DA Adam Schiff 

### Epizodne
* Richard Brooks - ADA Paul Robinette (Epizoda 14)
* Carolyn McCormick – dr. Elizabeth Olivet (Epizode 5-6, 8, 16, 19, 21-23)

## Epizode




## Izvori i napomene
Letitia Christian Tyler

**Letitia Christian Tyler** (12. novembar 1790 &ndash; 10. septembar 1842) bila je prva supruga američkog predsjednika Johna Tylera te Prva dama SAD na početku njegovog predsjedničkog mandata.

Rodila se na plantaži Cedar Grove kao kćer njenog vlasnika, pukovnika Roberta Christiana. Historijski izvori je opisuju kao skromnu i stidljivu djevojku. Tyler ju je upoznao godine 1808. kao mladi student prava, a za nju se vjenčao nakon udvaranja koje je trajalo punih pet godina. Tokom braka, koga historijski izvori opisuju kao sretan i harmoničan, rodila mu je četvoro kćeri i tri sina. Godine 1839. je doživjela moždani udar koji ju je učinio invalidom.

Prvom damom je postala nakon što joj je muž, tadašnji potpredsjednik, preuzeo dužnost predsjednika nakon nagle smrti svog prethodnika Williama Harrisona. Letitia Tyler se tokom boravka u Bijeloj kući, iako je formalno nosila titulu Prve dame, nije pojavljivala u javnosti; jedini je izuzetak bilo vjenčanje njene kćeri Elizabeth (1823 - 1850). Letitia Tyler je umrla od posljedica još jednog moždanog udara, postavši Prvom damom koja je umrla na dužnosti.

## Vanjske veze
* Letitia Tyler at Findagrave
* Letitia Tyler at C-SPAN's *[[First Ladies: Influence & Image]]*

|-

|-
Demokratsko-republikanska stranka

**Demokratsko-republikanska stranka** () je bila politička stranka u SAD koja je dominirala federalnom vladom u prvoj četvrtini 19. vijeka. 

Svoje korijene vuče od političara okupljenih oko očeva osnivača Thomasa Jeffersona i Jamesa Madisona koji su se našli u opoziciji prema administraciji prvog predsjednika Georgea Washingtona, odnosno zalagali da se nedavno izglasani Ustav SAD tumači u korist država i njihovih prava, a protiv zalaganja da se stvori čvrsta centralizirana federalna uprava, a za što se najviše zalagao Washingtonov ministar Alexander Hamilton. Pristaše Jeffersona i Madisona su se počeli zvati "republikancima", a pristaše Hamiltona "federalistima", te će kasnije od njih nastati Federalistička stranka. 

Na vlast je došla nakon izbora 1800. na kojima je pobijedio Jefferson, koji je izabran i za drugi mandat, isto kao i Madison (1809-1817) i James Monroe (1817-1825). Za vrijeme Monroevog mandata je došlo do raskola u stranci između frakcije koja je podržavala Jamesa Quincyja Adamasa, koji će na kraju biti izabran 1825. godine, i frakcije koja je podržavala Andrewa Jacksona, izabranog 1828. godine. Potonji će, pak, svoje pristaše organizirati u današnju Demokratsku stranku.

## Vanjske veze

* A New Nation Votes: American Election Returns 1787-1825
Anna Harrison

**Anna Tuthill Symmes Harrison** (25. jul 1775 &ndash; 25. februar 1864) je bila supruga američkog predsjednika Williama Henryja Harrisona koja je nominalno vršila dužnost Prve dame SAD. Iako joj je muž na izborima 1840. godine izabran, zbog bolesti ga nije mogla dopratiti u Washington, te je dužnost Prve dame preuzela njena snaha Jane Irwin Harrison i obavljala sve do Harrisonove iznenadne smrti nepunih mjesec dana kasnije. Anna Harrison je mjesto Prve dame preuzela u dobi od 65 godina, kao najstarija osoba u američkoj historiji; također je postala prva žena koja je postala predsjedničkom udovicom u trenutku stupanja na dužnost, ali i prva, i zasada jedina Prva dama čiji je unuk - Benjamin Harrison - postao predsjednik. 

Rodila se na imanju Solitude kraj današnjeg Morristowna u New Jersey, čiji je vlasnik bio njen otac John Cleves Symmes, ugledni pravnik i budući predsjednik Vrhovnog suda New Jerseya, koji je aktivno sudjelovao u Američkoj revoluciji. Zajedno sa ocem se u dobi od 13 godina preselila u tada divlji Ohio koji su tek počeli naseljavati bijelci. Godine 1795. se upoznala za mladog poručnika Williama Harrisona, za koga će se vjenčati usprkos žestokog očevog protivljenja. Brak je bio sretan usprkos toga što su supružnici nadživjeli osmoro svoje djece:

* Elizabeth Bassett Harrison (29. septembar 1796 – 27. septembar 1846)
* John Cleves Symmes Harrison (28. oktobar 1798 – 30. oktobar 1830)
* Lucy Singleton Harrison (5. septembar 1800 – 7. paril 1826)
* William Henry Harrison Jr (3. septembar 1802-6. septembar 1838); oženjen za Jane Irwin Harrison
* John Scott Harrison (4. oktobar 1804 – 25. maj 1878)
* Benjamin Harrison (5. maj 1806 – 9. jun 1840)
* Mary Symmes Harrison (28. januar 1809 – 16. novembar 1842)
* Carter Bassett Harrison (26. oktobar 1811 - 12. august 1839)
* Anna Tuthill Harrison (28. oktobar 1813 – 5. jul 1845)
* James Findlay Harrison (15. maj 1814 – 6. april 1817) 

Anna Harrison je doznala da joj je muž umro upravo u trenutku kada se pripremala za put u Washington. Zbog toga je ostala na porodičnom imanju, gdje se, između ostalih, brinula za unuka koji će kasnije postati predsjednik. Godine 1841. je mužev nasljednik John Tyler potpisao zakon kojim se prvi put udovici bivšeg predsjednika pruža mirovina u iznosu od 25.000 US$.

## Vanjske veze
* Anna Harrison at Findagrave
*Anna Harrison at C-SPAN's *[[First Ladies: Influence & Image]]*
Jane Irwin Harrison

**Jane Irwin Harrison** (23. jul 1804 – 11. maj 1846) bila je snaha američkog predsjednika Williama Harrisona i *[[de facto]]* Prva dama SAD za vrijeme njegovog kratkog predsjedničkog mandata; dužnost Prve dame je nominalno vršila Harrisonova supruga Anna Harrison, ali zbog bolesti nije mogla doći u Washington sve do muževe smrti.

Jane Irwin Harrison je bila rodom iz Pensilvanije, te se udala za Williama Harrisona Jr., Harrisonovog sina koji je umro 1838. godine. Njena sestra Elizabeth Ramsey Irwin (1810–1850) je bila u braku sa drugim Harrisonovim sinom Johnom Scottom Harrisonom čiji će sin Benjamin Harrison 1888. godine postati američki predsjednik.
Kumuhonua

**Kumuhonua** (ili **Kumu-Honua**) bio je poglavica havajskog otoka Oahua na drevnim Havajima. Nazvan je po prvom čovjeku iz havajske mitologije te je utemeljio svoju vlastitu dinastiju na otoku Oahuu.

Njegov je otac bio poglavica Mulielealii, sin čarobnjaka Mawekea sa Tahitija, a majka mu je bila plemkinja Wehelani. Imao je dva brata (Moʻikeha i ʻOlopana) i jednu sestru, Hainakolo.

Prema sucu Abrahamu Fornanderu, Kumuhonua je imao četvoricu sinova, čija su imena: Molohaia, Kahakuokane, Kukawaieakane i Elepuukahonua; zadnji je bio poglavica Oahua.
## Reference
Šaranci

**Šaranci** su crnogorsko pleme koje potiče iz Stare Hercegovine.

## Historija
Smatra se da Šaranci vode porijeklo iz Hercegovine, odakle je i njihov rodonačelnik. Uz Drobnjake su se borili protiv Osmanlija, iako su se smatrali rivalima. Česte su bile i krvne osvete. Značajna je i Bitka na Šarancima u kojoj su 1862. godine uspjeli da poraze Osmanlije. Poslije Berlinskog kongresa 1878. godine Šaranci ulaze u sastav Crne Gore. Poslije oslobođenja crnogorskog dijela Sandžaka jedan dio se preselio u te krajeve. Jedan od poznatih Šaranaca je bio i narodni heroj Vuk Knežević.
Friedrich von Hayek

**Friedrich August von Hayek** (Beč, 8. svibnja 1899. - Freiburg, 23. ožujka 1992.), britanski ekonomist austrijskog porijekla, pristaša klasičnog liberalizma i laissez faira.

## Biografija
Hayek je završio pravo i političke znanosti na Sveučilištu u Beču, nakon čega je postao ravnatelj Instituta za ekonomska istraživanja te profesor na Bečkom Sveučilištu. Od 1934. bio je profesor ekonomike i statistike na Sveučilištu u Londonu, od 1950. na Sveučilištu u Chichagu te poslije na sveučilištima u Salzburgu i Freiburgu.

Nobelovu nagradu za ekonomiju dobio je 1974. zajedno s Gunnarom Myrdalom. U svojim prvim djelima - *Cijene i proizvodnja* (*Prices and Production*, 1931.) i *Monetarna teorija i poslovni ciklus* (*Monetary Theory and the Trade Cycle*, 1933.), kolebanja u gospodarstvu objasnio je prekomjernim investicijama i ekspanzijom kredita, stoga se priklonio monetarističkim gledanjima na ekonomsku aktivnost. Kao protivnik planskog gospodarstva i svakog oblika državnog intervencionizma, u djelima *Put u ropstvo* (*The Road to Serfdom*, 1944.) te *Individualizam i ekonomski poredak* (*Individualism and Economic Order*, 1948.) istaknuo se kao protivnik socijalističkih i keynesijanskih teorija. Slobodno tržište, neograničeno poduzetništvo i slobodnu konkurenciju smatrao je jedinim uvjetima razumnog i uspješnog nacionalnog gospodarstva.

## Djela
Hayek je autor brojnih djela s područja ekonomije. Među njegovim istaknutim djelima, pored navedenih, nalaze se *Ustrojstvo slobode* (*The Constitution of Liberty*, 1960.), *Pravo, zakonodavstvo i sloboda* (*Law, Legislation and Liberty*, I–III, 1973. - 1979.), *Novac, kapital i kolebanja* (*Money, Capital and Fluctuations*, 1984.) te *Pogubna zamisao: pogrješke socijalizma* (*The Fatal Conceit: The Errors of Socialism*, 1989.).

## Izvori
Gunnar Myrdal

**Gunnar Myrdal** (Gustafs, 6. prosinca 1898. - Danderyd, 17. svibnja 1987.)  švedski ekonomist, sociolog i političar. Godine 1974. dobio je  Nobelovu nagradu za ekonomiju.

Diplomirao je na Pravnom fakultetu Sveučilišta u Stockholmu 1923. godine, doktorat iz ekonomije obranio je 1927. godine. Svoju suprugu Alvu Reimer upoznao je 1919. godine, a oženili su se 1924. godine. Iz braka s Alvom ima dvije kćeri i sina. Alva Myrdal je dobila Nobelovu nagradu za mir 1982. zajedno s Meksikancem Alfonsom Roblesom zbog zajedničkog zalaganja za međunarodno razoružanje u UN-u.

Godine 1974., dobio je Nobelovu nagradu zajedno s Friedrichom Hayekom za "svoj pionirski rad u teoriji novca i ekonomskim kolebanjima i za njegovu prodornu analizu međuovisnosti gospodarskih, društvenih i institucionalnih pojava." Dva nobelovca Hayek i Myrdal često su imali suprotstavljene stavove o planiranju. Myrdal u svojim radovima spominje tri vrste planiranja. Prvo je indikativno, okvirno, orijentaciono planiranje koje se primjenjivalo u zapadnim kapitalističkim zemljama. Drugo je sovjetsko planiranje koje Myrdal oštro kritizira, te treće najraširenije planiranje 
koje se primjenjuju u gotovo svim zemljama u razvoju.
Myrdal je u Sjedinjenim Američkim Državama najpoznatiji po svome proučavanju rasnih odnosa, koja je objavio u svojoj knjizi. U dvjeme knjigama „The Trend Toward Economic Planning“(1951.) i „Beyond Welfare State: Economic Planning and Its International Implications“ (1967.)  obrazlaže geneze i opravdanosti državnoga intervencionizma i planiranja u zapadnim ekonomijama u drugoj polovici 20. stoljeća.

Hospitaliziran je dva mjeseca prije nego što je umro u bolnici u Danderydu, nedaleko Stockholmu, 17. svibnja 1987. godine. Njegova kći Kaj Folster i njegov unuk, Janken Myrdal, bili su uz njega.

## Vanjske veze
* Nagrada Švedske banke za Ekonomske znanosti u sjećanje na Alfreda Nobela 1974. 
* Gunnar Myrdal, rast procesa i ravnoteža teorije 
* IDEAS/RePEc

## Izvori
Alfonso García Robles

**Alfonso García Robles**  (20. ožujka 1911. - 2. rujna 1991.) bio je meksički diplomat i političar, koji je zajedno s šveđankom Alvom Myrdal, dobio Nobelovu nagradu za mir  1982.  godine.

García Robles je rođen u gradu Zamora de Hidalgo u meksičkoj saveznoj državi Michoacán. Studirao je  pravo na Nacionalnom autonomnom sveučilišu  Meksika (UNAM).  U vanjsku politiku se uključuje 1939. godine. Prvo je bio delegat 1945. godine na Konferenciji u San Franciscu koju su organizirali Ujedinjeni narodi. On je bio veleposlanik u Brazilu od 1962. do 1964., i bio je državni tajnik u ministarstvu vanjskih poslova u razdoblju od 1964. do 1970. godine. Od 1971. do 1975. radio je kao predstavnik svoje zemlje u Ujedinjenim narodima, a kasnije je imenovan stalnim meksičkim predstavnikom  u Odboru za razoružanje.

García Robles dobio nagradu za mir kao jedan od pokretača Sporazuma iz  Tlatelolca, kojim su Latinska Amerika i Karibi postali slobodne zone bez nuklearnog naoružanja. Sporazum je potpisan 1967. godine od strane većine država u regiji, iako je nekim državama trebalo neko vrijeme da ratificiraju sporazum.

## Izvor
* Nobelov odbor podaci o nagrađenima 1982 . godine 

*Nedovršeni članak ***Alfonso García Robles*** koji govori o dobitniku [[Nobelova nagrada za mir|Nobelove nagrade za mir]] treba dopuniti.  <span class="plainlinks">*'[//hr.wikipedia.org/w/index.php?title=Alfonso_Garc%C3%ADa_Robles&action=edit Dopunite ga]*'</span> prema .*
Wirral (poluotok)

**Wirral** je poluotok na sjeverozapadu Engleske koji svojim najvećim dijelom administrativno podpada pod grofoviju Merseyside, a manjim južnim dijelom pod grofoviju Cheshire.

## Geografija
Poluotok formiraju estuariji rijeke Mersey (na sjeveru, Dee na jugu i Irsko more na zapadu. Wirral je dug nekih 24 km i širok nekih 7&nbsp;km, a praktički sve donedavno bio je dio historijske grofovije Cheshire.

## Historija
Wirral je sve do početka 19. vijeka bio ruralni kraj, a onda su se bogatiji stanovnici naglo izraslog Liverpoola počeli seliti na poluotok. Nakon tog je 1824. William Laird osnovao brodogradilište i počeo graditi plansko naselje Birkenhead s trgom Hamilton kao njegovim centrom. Krajem istog vijeka dokovi Birkenheada  privukli su trgovce pa je postao trgovačka luka.

Nakon administrativne reforme 1974. na najvećem sjevernom dijelu poluotoka osnovan je metropolitanski borough Wirral. Danas je poluotok osim s trajektima povezan i s dva tunela, cestovnim i željezničkim.

## Reference

## Vanjske veze

* ''Wirral'' na portalu Encyclopædia Britannica
Dijalog za azijsku saradnju

**Dijalog za azijsku saradnju** (; ; ; ; ; ) je međunarodna organizacija koja je osnovana 18. juna 2002. godine sa ciljem promocije saradnje na nivou azijskog kontinenta. Cilj organizacije je i integracija nekoliko već postojećih azijskih regionalnih organizacija kao što su Asocijacija nacija Jugoistočne Azije, Udruženje za regionalnu saradnju južne Azije, Savet za zalivsku saradnju i Evroazijska ekonomska unija. Organizaciju je osnovalo 18 zemaja, dok ju danas (novembar 2016) čini 32 zemlje članice. Zbog raznolikosti i sudelovanja zemalja iz svih regija u Aziji Dijalog za azijsku saradnju funkcioniše više kao više kao zajednička platforma nego kao vrlo strogo definisana organizacija.

## Historija

Inicijativa za osnivanje Dijaloga za azijsku saradnju došla je od bivšeg premijera Tajlanda Thaksina Shinawatra-a, dok su zemlje osnivačice organizacije bile Kuvajt, Pakistan, Bahrein, Šri Lanka, Turska, Indonezija, Tajland, Indija, Kina i Japan.

Surakiart Sathirathai, zamenik premijera Tajlanda, je ideju o osnivanju organizacije formalno izneo na *Prvoj međunarodnoj konferenciji azijskih političkih partija* koja se održavala u gravnom gradu Filipina, Manili od 17. do 20. septembra 2000. godine. Iznesenaje ideja kako Azija kao kontinent treba da ima vlastitu platformu na kojoj će moći da se raspravlja o pitanjima važnima za celu Aziju. Ideja je formalno počela da se realizuje nakon ministarskog sastanka zemalja članica Asocijacije nacija jugoistočne Azije (ASEAN) u Hanoiju u Vijetnamu 23. i 24. jula 2001. godine samita ministara inostranih poslova ASEAN-a u Phuketu u Tajlandu 21. i 22. februara 2002. godine.

### Ministarski sastanci

### Samiti

## Ciljevi organizacije

Glavni ciljevi Dijaloga za azijsku saradnju su promocija međuovisnosti među azijskim zemljama u svim domenima saradnje sa ciljem prepoznavanja zajedničkih prednosti i snaga azijskih društava. Cilj je međuovisnosti da se umanji beda i poveća životni standard stanovnika Azije, da se radi na razvoju društva utemeljenog na znanju i da se osnaži zajednicu i ljude u Aziji. Proširenje obim trgovine i finansijska tržišta u Aziji i jačanje pregovaračke pozicije i konkurentnosti Azijskih zemalja na globalnom nivou jedan je od ciljeva ovoga oblika saradnje. Također, organizacija za sebe vidi ulogu nadopunjavanja i izvršavanja zadataka u saradnji u slučajevima u kojima za to ne postoji drugi adekvatniji okvir. Konačni cilj Dijaloga za azijsku saradnju je tranzicija azijskog kontinenta u *Azijsku zajednicu* koja će da bude sposobna da sarađuje sa ostatkom sveta na temeljima jednakosti i koja će pozitivno da doprinese zajedničkom miru i prosperitetu.

## Reference
Rochdale

**Rochdale** (čita se *Ročdejl*) je grad od 108,293 stanovnika i metropolitanski borough od 214,195 stanovnika na sjeveru Engleske u Grofoviji Greater Manchester.

On je administrativni centar Metropolitanskog borougha Rochdale, koji se prostire sa obje strane masiva Pennines.

## Geografija

Rochdale leži na ušću riječice Spodden u rijeku Roch, na zapadnim obroncima  Penninesa, udaljen 15.8 km sjeveroistočno od Manchestera.

## Historija

Rochdale je izrastao za srednjeg vijeka kao trgovište.  Tokom 18 i 19. vijeka postao je važan centar za preradu pamuka; naročito poznat po teškim tkaninama za industriju. Tad je prokopan kanal prema Manchesteru pa se roba mogla jeftinije transportirati brodovima.

Grad je rodno mjesto zadružnog pokreta, jer je u njemu 1844. osnovano - Ročdejlsko društvo pravične raspodjele (Rochdale Equitable Pioneers Society). Društvo je 1931. otvorilo svoj prvi dućan u ulici *Toad Lane*, on je pretvoren u muzej i od 2010. - 12. temeljno rekonstruiran. Generalna skupština Međunarodnog zadružnog saveza (COOP) je 2011. odredila da Rochdale postane centar te organizacije.

## Privreda

Industrija koja je nekoć bila pokretač razvoja tog kraja, gotovo je zamrla, jer je tekstilna industrija bankrotirala, ali još uvijek ima nešto metalurških pogona. Početkom 21. vijeka osnovan je poslovni park Kingsway, pored autoputa M62 u koji se doselilo dosta malih kompanija koje se bave razvojem novih tehnologija. Kako je odlično povezan sa Manchesterom, Leedsom i Liverpoolom tu se doselilo i dosta kompanija koje se bave logistikom.

## Znamenitosti

Najveća znamentost grada je palača gradske vijećnice podignuta između 1866. - 71., i Centar umjetnosti i baštine - Touchstones.

Sjeveroistočno od grada, na nekih 5,6 km od centra leži akumulaciono jezero Hollingworth, veliko 47 hektara.

## Pobratimski gradovi

*, Tourcoing

## Reference

## Vanjske veze

* Rochdale City Council
Bijeli Pavle

**Bijeli Pavle** se smatra rodonačelnikom Bjelopavlića. Prvi sačuvani pomen o Bjelopavlićima je iz 1411. godine a dokument o tome je nastao u Dubrovniku. On se prema legendi doselio iz Dukađina, oblasti iz Metohije, koju je prema podacima iz turskih deftera naseljavao dominantno srpski narod. Njegova braća zvala se se Nikola i Gavrilo-Gašo. Prema legendi, Bijeli Pavle je imao dva sina: Šćepana i Mitra. Od Šćepana su uža bjelopavlićka bratstva Vražegrmci i Martinići, a od Mitra su Petrušinovići, Pavkovići, Matijaševići, Tomaševići, Kalezići. Vjeruje se da se grob Bijelog Pavla nalazi u selu Gradac, kojeg naseljavaju  Jovanovići.

Bjelopavlići zauzimaju centralni brdsko-ravničarski dio Crne Gore u Zetsko-Bjelopavlićkoj niziji uz rijeke Zetu, Moraču i Skadarsko jezero.
Bjelopavlići

**Bijelopavlići** su crnogorsko pleme. Spadaju u jedno od sedam brdskih plemena. Dobili su ime po svom rodonačelniku, Bijelom Pavlu. Središte današnjih Bjelopavlića predstavlja nizija koja je dobila ime po plemenu, kao i Danilovgrad. Osim nizije, Bjelopavlići imaju i brdski dio , a pripadaju im i neka planinska područja.

Bjelopavlići su imali samostalnu plemensku organizaciju.Odluke su donosili na plemenskoj skupštini, a na čelu plemena bio je vojvoda.Vojvode su dominantno bile iz bratstva Đurovića iz Viša.Poslije bitaka na Martinićima i Krusima 1796 godine stvaraju se uslovi da se Bjelopavlići ujedine sa Crnogorcima.

Bjelopavlići su pravoslavni hrišćani,koji svi imaju porodičnu slavu Sveta Petka, 27. Oktobra.

Bjelopavlići se prvi put pominju u pisanim izvorima 1411 godine.

## Porijeklo
*Pogledaj članak [[Bijeli Pavle]]*
Ann Gerry

**Ann Thompson Gerry** (; 12. august 1763&nbsp;&ndash; 17. mart 1849) bila je supruga američkog potpredsjednika Elbridgea Gerryja, odnosno druga po redu Druga dama SAD.

Rodila se u New Yorku kao dijete bogatog irskog trgovca Jamesa Thompsona, čiji su poslovi bili razgranati na obje strane Atlantika. Školovala se u Dublinu, a braća, školovana u Škotskoj, su se priključili Britanskoj vojsci. Sredinom 1780-ih se vratila u New York gdje je svojom ljepotom privukla pažnju tamošnjeg otmjenog društva. Tamo se početkom 1786. udala za Elbridgea Gerryja, uglednog političara iz Massachusettsa. 

Od 1787. do 1801. je mužu rodila 10-oro djece, od kojih je samo jedno umrlo u djetinjstvu (što je tada bila rijetkost). Posljednje godine braka su obilježili financijski problemi, odnosno dugovi koje je Gerry uspio isplatiti tek kada je 1812. postao potpredsjednik. Gerry se danas smatra drugom po redu Drugom damom (iza Abigal Adams, supruge Johna Adamsa), jer su Gerryjevi prethodnici Jefferson, Burr i Clinton u vrijeme vršenja dužnost bili udovci. 

Iznenadna muževa smrt na dužnosti ju je ostavila sa brojnim novčanim dugovima, ali i bogatim nekretninama. Senator Christopher Gore je predložio da joj se potpredsjednička plaća isplaćuje do kraja života, ali je prijedlog odbijen od Kongresa koji je držao da bi se time ustanovio presedan za sve buduće slučajeve.

Do kraja života su je uzdržavala djeca, a živjela je sa sinom Jamesom T. Gerryjem, budućim zapovjednikom ratnog broda *[[USS Albany (1846)|USS Albany]]*.

## Izvori

|-
Hannah Tompkins

**Hannah Minthorne Tompkins** (28. august 1781&nbsp;– 18. februar 1829) bila je supruga američkog potpredsjednika Daniela D. Tompkinsa, odnosno Druga dama SAD od 1817. do 1825. godine.

Rodila se kao drugo dijete Manglea Minthornea (1740–1824), istaknutog člana Demokratsko-republikanske stranke u Državi New York. Za Daniela D. Tompkinsa, tada mladog advokata, se udala 1798. u dobi od 16 godine. Od 1800. do 1814. mu je rodila osmoro djece, od kojih će sin (Mangle) Minthorne Tompkins 1852. biti neuspjeli kandidat Stranke slobodnog tla za guvernera New Yorka.

Posljednje godine braka sa Tompkinsom je obilježila bolest, zbog koje 1825. nije bila u mogućnosti prisustvovati muževoj inauguraciji. Muža, koji je umro nedugo nakon završetka mandata, je nadživjela četiri godine.

## Vanjske veze
* Minthorne family history 

|-
Floride Calhoun

**Floride Bonneau Calhoun** (15. februar 1792 &ndash; 25. jul 1866) je bila supruga američkog političara i državnika Johna C. Calhouna, odnosno Druga dama SAD, najpoznatija po ulozi u Aferi podsuknje koja je dovela do dramatičnog raskola u administraciji predsjednika Andrewa Jacksona.

Rodila se kao kćer Johna E. Colhouna, plantažera i senatora iz Južne Karoline. Za Johna C. Calhouna, koji joj je bio rođak po očevoj strani, se udala 1811. godine, te mu tokom sljedećih 18 godina rodila 10-oro djece. Uglavnom je živjela na porodičnoj plantaži, sve dok joj mužć 1817. nije imenovan za ministra rata, te se preselila u Washington, gdje je ostala i nakon što joj je muž 1825. postao potpredsjednik.

1831. je predvodila kružok žena iz washingtonskog otmjenog društva koje su bojkotirale Margaret O'Neill Eaton, suprugu ministra rata Johna Eatona, optuženu da je sa mužem prije udaje imala preljubničku aferu. Predsjednik Jackson je stao na njegovu stranu, dok je ostatak administracije pod pritiskom svojih supruga podnio ostavke. Ti su događaji omogućili Martinu Van Burenu da postane novi potpredsjednik, a Calhoun, trajno posvađan sa svojim zemljakom, zagovornikom južnjačkih prava. Nakon muževe ostavke je nastavila živjeti na plantaži.

## Vanjske veze
* Floride Bonneau Colhoun Calhoun-Find A Grave Profile
Julia Gardiner Tyler

**Julia Gardiner Tyler** (4. maj 1820 – 10. jul 1889) bila je druga supruga američkog predsjednika Johna Tylera, odnosno Prva dama SAD na kraju njegovog mandata te prva ličnost koja je tu titulu stekla vjenčanjem za predsjednika za vrijeme njegovog mandata.

Rodila se na Gardiner's Islandu, otoku u Državi New York koji je bio vlasništvo ugledne i bogate porodice kojoj je pripadao njen otac, državni senator David Gardiner. Kao mlada djevojka se isticala, za tadašnje standarde, "nepristojnim" ponašanjem te je 1839. godine izazvala mali skandal pozirajući autoru reklame za jednu trgovinu. Kako bi je "upristojili", roditelji su je 1840. poslali na putovanje u Evropu gdje je provela godinu dana.

Predsjednika Tylera je upoznala 20. januara 1842. na službenom primanju u Bijeloj kući. On joj se počeo udvarati nedugo nakon smrti svoje supruge Letitie 10. septembra, ali je u nekoliko navrata odbila njegove bračne ponude, smatrajući ih neprimjerenima zbog razlike u dobi koja je iznosila 30 godina. 28. februara 1844. se zajedno sa ocem pridružila predsjedniku na ekskurziji na novom ratnom brodu *[[USS Princeton (1843)|USS Princeton]]*; kada je tom prilikom došlo do eksplozije topa, u njoj je poginuo njen otac zajedno sa još nekoliko uglednika. Tyler, koji je u eksploziji bio neozlijeđen, ju je onesviještenu na rukama odveo sa broda. Nedugo nakon toga je pristala na brak, koji je tajno sklopljen u New Yorku. Iako nije izazvao veći skandal, na njega su neprijateljski reagirale najstarije Tylerove kćeri, tek nekoliko godina starije od svoje pomajke.

Julia je sa mužem nakon prestanka mandata otišla živjeti na njegovo imanje u Virginiji, gdje će mu roditi sedmoro djece:

* David Gardiner Tyler (1846–1927) - pravnik i političar
* John "Alex" Alexander Tyler (1848–1883) - inženjer i vojnik
* Julia Gardiner Tyler-Spencer (1849–1871)
* Lachlan Gardiner Tyler (1851–1902) - ljekar.
* Lyon Gardiner Tyler (1853–1935) - učenjak i prosvjetni radnik
* Robert "Fitz" Fitzwalter Tyler (1856–1927) - farmer.
* Pearl Tyler-Ellis (1860–1947) 

Julia se brzo prilagodila južnjačkom načinu života, ali i prihvatila njihove stavove prema ropstvu te se čak upuštala u javne polemike sa sjevernjačkim abolicionistima. Tamo je ostala i nakon građanskog rata, mada se 1862. nakon muževe smrti preselila natrag u New York, gdje je uživala reputaciju južnjačkog simpatizera. Umrla je od posljedica moždanog udara u Richmondu.

## Vanjske veze
*The Tyler Courtship and Wedding 
*Finding aid for the Tyler Family Papers, Group A
*Julia Tyler at C-SPAN's *[[First Ladies: Influence & Image]]*
George M. Dallas

**Džordž Miflin Dalas** (; Filadelfija, 10. jul 1792 — Filadelfija, 31. decembar 1864) je bio američki političar koji je između ostalog služio kao senator iz Pensilvanije i kao 11. potpredsednik Sjedinjenih Država u periodu od 1845. do 1849, za vreme mandata predsednika Džejmsa N. Polka.

Džordž M. Dalas je završio Koledž u Nju Džerziju (danas Univerzitet Prinston), nakon čega je izučavao pravom. Osim politikom i pravom se bavio i diplomatijom i bankarstvom.

## Literatura
* "George Mifflin Dallas." *Dictionary of American Biography Base Set.* American Council of Learned Societies, 1928-1936.
* Hatfield, Mark O. George Mifflin Dallas. *Vice-Presidents of the United States, 1789-1983.* Washington: U.S. Government Printing Office. 1979.
* 

## Vanjske veze

* Biografija Džordža M. Dalasa na sajtu Biografskog direktorijuma Kongresa Sjedinjenih Država
* Serija pisama koje je iz Londona pisao Džordž M. Dalas
*
Birkenhead

**Birkenhead** (čita se *Berkenhed*) je lučki grad od 143,448 stanovnika u metropolitanskom boroughu Wirral, u metropolitanskoj grofoviji Merseyside.

## Geografija

Birkenhead leži na Poluotoku Wirral duž sjeverne obale estuarija rijeke Mersey preko puta Liverpoola.

## Historija

Birkenhead je još 1810. bio selo od 106 stanovnika.  Njegov kasniji brzi razvoj započeo je 1824. kad je William Laird, pionir u gradnji željeznih parobroda, podigao brodogradilište s tvornicom parnih kotlova u zaljevu estuarija -

Wallasey. Laird je također bio inicijator izgradnje Birkenheada po ortogonalnom urbanističkom planu. Od 1828. počeli su radovi na pretvaranju Wallaseya u suvremenu luku. Prvi dokovi izgrađeni su u manje od pet godina, i otvoreni - 1847. 
Tako je nastala luka sa gotovo 10 km operativne obale i pratećim objektima, kojom od 1857. upravlja Mersey Docks and Harbour Company .

Pored pretovara roba iz sliva Merseya, Birkenhead se specijalizirao za izvoz roba iz Midlandsa, uvoz stoke iz Irske, te izvoz i uvoz robe iz tropa. Dva najveća kompleksa dokova privukla su pažnju velikih mlinarskih kompanija, koji su nakon tog pretvorili Birkenhead u najveći evropski mlinarski centar. Velik broj stoke kolje se po klaonicama uz rijeku, a tu se odvija i trgovina mesom.

## Znamenitosti

Jedna od najvećih atrakcija grada je njegov park uređen 1847.

## Privreda i transport

Za privredu grada su uz metalurgiju, prehrambenu i tekstilna industrija i 
nadalje vrlo značajni brodogradnja i remont brodova..

Još od 1330. funkcionira nešto nalik na trajektni transport preko Merseya za Liverpool. 
Prvi (željeznički) tunel ispod Merseya dovršen je 1886. godine, a prvi automobilski napravljen je 1934.

## Pobratimski gradovi

*, Gennevilliers
*, Latina
*, Lorient
*, Midland, Texas

## Reference

## Vanjske veze

* ''Birkenhead'' na portalu Encyclopædia Britannica
Wirral (borough)

**Wirral** (engleski: *Metropolitan Borough of Wirral*) je metropolitanski borough od 320,900 stanovnika na sjeverozapadu Engleske u Grofoviji Merseyside.

Borough Wirral je osnovan nakon administrativne reforme 1974.

## Geografija

Borough Wirral se prostire po najvećem dijelu Poluotoka Wirral, kog sa istoka okružuje estuarij rijeke Mersey, sa sjevera i zapada Irsko more i estuarij rijeke Dee.

Urbani centri i industrija koncentrirana je po sjeveroistočnoj strani  poluotoka uz Mersey, a 
veći dio ostatka borougha je mješavina predgrađa i sela sa plodnim oranicama. Obalni pojas od New Brightona do West Kirbya je rekreacijska zona, a kod Hoylaka se nalazi Liverpulski kraljevski golf klub (Royal Liverpool Golf Club).

## Historija

Wirral je sve do početka 19. vijeka bio ruralni kraj, tad su se bogatiji stanovnici naglo izraslog Liverpoola počeli seliti na poluotok. 

Nakon tog je 1824 William Laird osnovao brodogradilište i počeo graditi plansko naselje Birkenhead sa trgom Hamilton kao njegovim centrom. Krajem tog vijeka dokovi Birkenheada  privukli su trgovce pa je postao trgovačka luka.

## Privreda i transport

Privreda Wirrala bazira se na brodogradnji, remontu brodova, farmaceutskoj i prehrambenoj industriji (mlinarstvo, proizvodnja margarina).

Wirral je povezan sa Liverpoolom i ostalim Merseysidom; trajektima i željezničkim i automobilskim tunelom.

## Pobratimski gradovi

*, Gennevilliers
*, Nowy Sącz
*, Lorient
*, Midland, Texas

## Reference

## Vanjske veze

* ''Wirral'' na portalu Encyclopædia Britannica 
* Wirral Council
M62 (Engleska)

**Autoput M62** (engleski: *M62 motorway* je engleski autoput dug 107 km koji ide od Liverpoola preko masiva Pennines i gradova Manchester i Leeds do Hulla na sjeveroistoku.

Kod Manchestera se ukrštava sa autoputem M1.

## Karakteristike i historija gradnje

Prva dionica na tom pravcu od Stretforda do Ecclesa  (Grofovija Greater Manchester) dovršena je 1960.
Naredne dionice gradile su se od 1971. do 1976., posljednja dionica gradila se kod Liverpoola

Na tom autoputu nalazi se najviša točka (439 m) u čitavoj mreži engleskih autoputeva - kod Saddleworth Moora u Penninesu.
Kuriozum je da je nedaleko od njega, zbog nerješenih imovinsko pravnih odnosa ostavljena jedna farma - Stott Hall, pa je autoput obilazi tako da mu se kolnici razilaze na tom mjestu.

## Galerija slika

Datoteka:M62_J22_from_Pennine_Way.JPG|Autoput kod Penninesa
Datoteka:A1(M)_and_M62_interchange.jpg|Izgradnja petlje kod spoja sa autoputem M1
datoteka:M62 at Rawcliffe - geograph.org.uk - 342154.jpg|Autoput kod Rawcliffa
datoteka:Next stop Liverpool^ - geograph.org.uk - 733153.jpg|M62 kod Liverpoola


## Reference

## Vanjske veze

* ''M62''
Priscilla Cooper Tyler

**Elizabeth Priscilla Cooper Tyler** (14. jun 1816 &ndash; 29. decembar 1889) bila je snaha američkog predsjednika Johna Tylera koja je od 1842. do 1844. služila kao *[[de facto]]* Prva dama SAD.

Rodila se u New Yorku kao kćer uspješnog glumca Thomasa Aptrhorpea Coopera, a i sama je počela glumiti u dobi od 16 godina. Porodično bogatstvo joj je, međutim, uništeno u vrijeme financijske panike 1837. godine. Dvije godine kasnije je u Richmondu glumila lik Desdemone u *[[Othello|Otelu]]*; tada ju je zapazio Robert Tyler, najstariji sin bogatog plantažera i bivšeg senatora Johna Tylera. Njih dvoje su se nedugo potom vjenčali u Pensilvaniji. Iako su u tadašnjem američkom društvu postojale snažne viktorijanske predrasude prema pripadnicima glumačke profesije kao dnu društva, te iako su Cooperovi bili siromašni, porodica Tyler je Elizabeth toplo dočekala i u potpunosti prihvatila kao svoju novu članicu.

Godine 1840. je Tyler izabran za potpredsjednika, a 1841. je nakon iznenadne smrti Williama Harrisona preuzeo mjesto predsjednika. Tada je njegova supruga Letitia bila invalid, te je Priscilla velikim dijelom preuzela dužnosti domaćice u Bijeloj kući. Mjesto Prve dame je u potpunosti preuzela nakon smrti Tylerove supruge 1842. godine. Kada se John Tyler 1844. oženio za Juliju Gardiner Tyler, napustila je Bijelu kuću, prepustivši joj mjesto Prve dame.

Tylerovi su se preselili u Philadelphiju, gdje joj je muž radio kao advokat i aktivist Demokratske stranke. Po izbijanju građanskog rata su se opredijelili za južnjačku Konfederaciju i preselili u Richmond, gdje je je Robert neko vrijeme radio u južnjačkom Ministarstvu financija. Po završetku rata su se preselili u Montgomery gdje je Tyler vodio lokalne novine.

## Izvori
Daniel D. Tompkins

**Danijel D. Tompkins** (; Skarsdejl, 21. jun 1774 — Staten Ajland, 11. jun 1825) je bio američki preduzetnik, pravnik, kongresmen, četvrti guverner Njujorka u periodu od 1807. do 1817, i šesti potpredsednik Sjedinjenih Država u periodu od 1817. do 1825. godine.

## Ime
Tompkins je kršten kao **Danijel Tompkins**, ali je dodao inicijal „D.“ dok je studirao na Koledžu Kolumbija, kako bi se razlikovao od jednog drugog Danijela Tompkinsa. Nije sasvim jasno šta taj inicijal predstavlja.

## Potpredsednički mandat
Tompkins je izabran za potpredsednika na glasačkom listiću sa predsedničkim kandidatom Džejmsom Monroom 1816. a ponovo izabran 1820. godine. Mandat mu je trajao od 4. marta 1817, do 4. marta 1825. U pokušaju da sa pozicije izbaci trenutnog guvernera Njujorka, Devita Klintona, Tompkins se 1820. kao aktuelni potpredsednik SAD kandidovao za guvernera Njujorka, i izgubio - Klinton je osvojio 47.447 glasova, dok je Tompkins osvojio 45.900. Bio je delegat na Ustavnoj konvenciji Njujorka 1821, služeći kao njen predsednik.

Dok je bio guverner Njujorka, Tompkins je lično pozajmio novac i jemčio svojom imovinom kada parlament Njujorka nije odobrio neophodna sredstva za Rat 1812. Nakon rata, ni državna, niti savezna vlada mu nisu nadoknadile troškove kako bi mogao da otplati dugove. Suđenje po ovom pitanju je trajalo do 1824, kada su država Njujork i savezna vlada Tompkinsu već dugovale 90.000$, što je bila značajna suma u to doba. Finansijski problemi su loše uticali na Tompkinsa, koji je zapao u alkoholizam, i bilo je trenutaka kada je kao potpredsednik predsedavao Senatom dok je bio pod uticajem alkohola. Umro je u Tompkinsvilu tri meseca nakon što mu se završio potpredsednički mandat. Tompkins je najkraće živeo nakon završetka mandata od svih potpredsednika: svega 99 dana (od 4. marta 1825 do 11. juna 1825).

Tompkins je bio zadnji potpredsednik koji je dva puta služio pod istim predsednikom sve dok Tomas R. Maršal nije izabran za potpredsednika sa Vudrom Vilsonom prvo 1912, a zatim 1916. godine. Tompkinsov neposredni naslednik, Džon K. Kalhun je služio dva vezana mandata, ali pod različitim predsednicima (Džon Kvinsi Adams 1824. i Endru Džekson 1828).

## Vanjske veze

* Biografija Danijela D. Tompkinsa na sajtu Biografskog direktorijuma Kongresa Sjedinjenih Država
* Javni tekstovi Danijela D. Tompkinsa, guvernera Njujorka, 1807-1817, tom 3 (onlajn)
Lani Tupu

**Lani John Tupu** (Auckland, Novi Zeland, 4. studenog 1955. -) je novozelandski glumac najpoznatiji po ulozi Bialar Craisa u znanstveno fantastičnoj seriji Farscape u kojoj je još posuđivao glas liku Pilota.

## Filmografija

## Vanjske veze
* 
* Lani Tupu - Službene stranice
Sophia Dallas

**Sophia Chew Nicklin Dallas** (25. jun 1798 – 11. januar 1869) bila je supruga američkog potpredsjednika Georgea M. Dallasa i Druga dama SAD od 1845. do 1849. godine.

Rođena je u filadelfijskoj trgovačkoj politici, a djed po ocu joj je bio ugledni pravnik Benjmanin Chew. Za Georgea M. Dallasa se udala 1816. godine i rodila mu 8-oro djece. Kada joj je muž izabran za potpredsjednika, pokazalo se da joj se ne sviđa život u Washingtonu, te je odlučila ostati u Philadelphiji i u glavni grad odlaziti jedino u najsvečanijim prigodama.

## Reference

|-
Sarah Childress Polk

**Sarah Childress Polk** (4. septembar 1803 &ndash; 14. august 1891) bila je supruga američkog predsjednika Jamesa Polka, odnosno služila kao Prva dama SAD od 1845. do 1849.

Rodila se kao kćer Jamesa Childressa, istaknutog vlasnika plantaže u državi Tennessee. Budućeg muža je upoznala u dobi od 12 godina, kada su se oboje bili školovali. Prema legendama, budući predsjednik Andrew Jackson je kasnije poticao Polka da se oženi za nju. Vjenčali su se 1824. godine. Nisu imali djece, ali su se zato brinuli za nećaka Marshalla Tatea Polka (1831–1884), a Sarah se kasnije brinula za još jednu nećaku - Sarah Polk Jetton (1847–1924).

Svog je muža pratila u Washington tokom njegove karijere u Kongresu, a 1831. se priključila kružoku washingtonskih žena koje su ostracizirale Peggy Eaton prilikom afere podsuknje, izazvavši raskolu u administraciji predsjednika Jacksona.

Na privatni život Polk su snažno uticala njena religijska shvaćanja, što je uključivalo tretman plesa kao "nemoralne" aktivnosti. Zbog toga se, nakon što joj je muž 1845. preuzeo mjesto predsjednika, u Bijeloj kući prestali održavati balovi, karaktaristični za njenu prethodnicu Juliju Tyler.

Muž joj je na porodičnom imanju umro samo tri mjeseca nakon prestanka mandata. Kongres joj je nakon toga odobrio godišnju mirovinu od 5000 US$. Za vrijeme građanskog rata se službeno izjašnjavala neutralnom, iako je u privatnim razgovorima sa unionističkim generalima podržavala opstanak Unije.

Umrla je u dobi od 87 godina, postavši jednom od najdugovječnijih Prvih dama u historiji SAD te nadživjevši čak šest svojih nasljednica.

## Vanjske veze
*Sarah Polk at C-SPAN's *[[First Ladies: Influence & Image]]*
William R. King

**Vilijam Rufus Devejn King** (; Okrug Sampson, 7. april 1786 — Selma, 18. april 1853) je bio američki političar koji je služio kao 13. potpredsednik Sjedinjenih Država tokom oko šest nedelja (1853), a pre kao član član Predstavničkog doma iz Severne Karoline, ambasador Sjedinjenih Država u Francuskoj, i senator iz Alabame. Bio je unionista, a po mišljenju savremenika je imao umerene stavove po pitanju regionalizma, robovlasništva i širenja na zapad (pitanja koja su na kraju dovela do Građanskog rata). Pomogao je u pisanju nacrta Kompromisa iz 1850. Vilijam R. King je jedini izvršni zvaničnik Sjedinjenih Država koji je zakletvu položio na stranom tlu, a umro je od tuberkuloze samo 45 dana nakon preuzimanja dužnosti. Uz izuzetak Džona Tajlera i Endrua Džonsona – koji su preuzeli poziciju predsednika – Vilijam R. King je potpredsednik SAD koji je najkraće bio na dužnosti.

## Potpredsednički mandat i smrt
King je izabran za potpredsednika ispred Demokratske stranke, na listiću sa predsedničkim kandidatom Frenklinom Pirsom 1852. a zakletvu je položio 24. marta 1853. na Kubi, dvadeset dana nakon što je postao potpredsednik. Bio je otputovao na plantažu u Matanzasu, u vlasništvu Džona Čartranda usled lošeg zdravlja. Ova neobična inauguracija se odigrala zato što se verovalo da King, koji je bio neizlečivo bolestan od tuberkuloze neće još dugo živeti. Privilegija da zakletvu položi na stranom tlu mu je data specijalnom odlukom Kongresa, za njegovu dugu i istaknutu službu vladi Sjedinjenih Država. Iako je zakletvu položio 20 dana nakon dana inauguracije, svejedno je bio potpredsednik i tokom te tri nedelje.

Ubrzo potom, King se vratio na svoju plantažu, Čestnat Hil, gde je umro u roku od dva dana.

Nakon Kingove smrti, mesto potpredsednika je ostalo upražnjeno sve do 4. marta 1857. kada je Džon K. Brekinridž inaugurisan.

## Reference

## Vanjske veze

* Biografija Vilijama R. Kinga na sajtu Biografskog direktorijuma Kongresa Sjedinjenih Država
* Ko je Vilijam Rufus King?
Jane Pierce

**Jane Means Appleton Pierce** (12. mart 1806 – 2. decembar 1863) je bila supruga američkog predsjednika Franklina Piercea, odnosno Prva dama SAD od 1853. do 1857.

Rođena je kao kćer kongregacionalističkog svećenika Jesseja Appletona. Bila je izuzetno niskog rasta, mršava i sklona melankoliji. Vjeruje se da je muža upoznala dok je studirao na Bowdoin Collegeu, gdje joj otac bio predavao. Kada su se vjenčali 1834. godine, muž joj je bio član Predstavničkog doma; usprkos toga, porodica se protivila braku. Pierce je kasnije sa njima izgladio odnose i bio čest i rado viđen gost u njihovom domu.

Brak Pierceovih nije bio sretan, te su ga obilježile brojne tragedije. Prvi sin - Franklin Pierce, Jr. je umro nedugo nakon rođenja, a drugi sin - Franklin "Frank" Robert Pierce - u dobi od četiri godine. Jane Pierce je uporno muža nastojala odgovoriti od bavljenja politikom, a zbog čega je on odbijao brojne ponude za visoke funkcije sve dok ga 1852. demokrati nisu nominirali za predsjednika. Muž ju je nagovorio da prihvati život u Washingtonu najviše zato da osiguraju budućnost svom trećem sinu Benjaminu. Međutim, prilikom putovanja u Washington je 6. januara 1853. vlak kojim su putovali skliznuo iz tračnica; tada je 11-godišnji Benjamin poginuo.

Boravak Jane Pierce u Bijeloj kući je bio pod stalnom sjenom tragedije, te prve dvije godine uopće nije silazila sa prvog kata, te je posao domaćice prepustila svojoj prijateljici Varini Davis, supruzi Jeffersona Davisa. Prvi put se javnosti pokazala tek 1855. godine. 

Nakon odlaska iz Bijele kuće je sa mužem živjela u Concordu, gdje je umrla od tuberkuloze. 

## Vanjske veze
* Letter to Benjamin Pierce from Jane Pierce after Benjamin's death
* Painting of Jane Pierce
* The Memory Palace, history podcast episode: "The Saddest President." 
*Jane Pierce at C-SPAN's *[[First Ladies: Influence & Image]]*
Mary Cyrene Burch Breckinridge

**Mary Cyrene Burch Breckinridge** (16. august 1826 – 8. oktobar 1907) bila je supruga američkog potpredsjednika i južnjačkog vojskovođe i ministra rata Johna C. Breckinridgea, odnosno Druga dama SAD od 1857. do 1861.  

Muža je upoznala preko svog rođaka Thomasa W. Bullocka, koji je sa Breckinridgeom bio studirao pravo i vodio zajedničku advokatsku firmu. Vjenčali su se 1843. godine i imali šestoro djece, od kojih je sin Clifton R. Breckinridge kasnije imao istaknutu karijeru kao političar i diplomat.

## Izvori

|-
Harriet Lane

**Harriet Rebecca Lane Johnston** (9. maj 1830 &ndash; 3. jul 1903) je bila nećaka američkog predsjednika Jamesa Buchanana koja je od 1857. do 1861. vršila dužnost Prve dame SAD.

Rodila se kao kćer trgovca Elliotta Tolea Lanea i Jane Ann Buchanan Lane. U dobi od 9 godina je ostala bez oca, a dvije godine kasnije bez majke, te ju je Buchanan, tada već istaknuti političar, ali i neženja, posvojio. Sa njim je živjela u Washingtonu i Londonu, postavši jedno od najpoznatijih imena washingtonskog otmjenog društva. Kada joj je ujak 1856. kao kandidat Demokratske stranke izabran za predsjednika, stekla je nadimak "demokratske kraljice". Brzo je, velikim dijelom zahvaljujući ljepoti i elegenaciji, stekla izuzetnu popularnost i dio historičara tvrdi da se nijedna Prva dama nije tako isticala sve do Jacqueline Bouvier Kennedy vijek kasnije.

Harriet Lane je bila metom brojnih prosaca, ali se udala relativno kasno - u dobi od 36 godina - za bankara Henryja Elliota Johnsona. Rodila mu je dva sina, ali ih je oba, kao i muža, nadživjela. U kasnijim godinama života se bavila filantropskim radom i skupljanjem umjetnina koje je oporukom ostavila federalnoj vladi.

## Vanjske veze
* 
* Harriet Lane at C-SPAN's *[[First Ladies: Influence & Image]]*
Margaret Taylor

**Margaret "Peggy" Mackall Smith** **Taylor** (21. septembar 1788 &ndash; 14. august 1852) bila je supruga američkog predsjednika Zacahryja Taylora, odnosno Prva dama SAD od 1849. do 1850.

Rodila se u Marylandu kao kćer Waltera Smitha, imućnog vlasnika plantaže i veterana Rata za nezavisnost. Budućeg muža je upoznala 1809. godine kao poručnika Vojske SAD za vrijeme posjete sestri u državi Kentucky. Tamo su se i vjenčali. Imali su djecu, od koje su sljedeća preživjela djetinjstvo:

*Ann Mackall Taylor Wood (1811-1875) &ndash; udata za vojnog ljekara Roberta Crooke Wooda 1829.
*Sarah Knox "Knoxie" Taylor Davis (1814-1835) &ndash; rođena u Fort Knoxu, kasnije je postala prva supruga Jeffersona Davisa.
*Mary Elizabeth "Betty" Taylor (Bliss) Dandridge (1824-1909) &ndash; služila je kao domaćica u Bijeloj kući za vrijeme očevg mandata.
*Richard Scott "Dick" Taylor (1826-1879) &ndash; plantažer i političar, koji je služio kao general u južnjačkoj vojsci.

Brak Taylorovih je, prema raspoloživim svjedočenjima, bio sretan. Na sam život Taylorove je snažno uticala njena episkopalna vjera, a svoje povlačenje iz javnog života je često znala opravdavati zavjetom Bogu da će se lišiti svih životnih užitaka ako joj se muž živ vrati iz ratova. Kada je Zachary Taylor 1844. godine izabran za predsjednika, bila je invalid te je, iako formalno Prva dama, živjela na drugom katu Bijele kuće.

Nakon što joj je muž iznenada umro, zdravstveno stanje joj se naglo pogoršalo, te je umrla dvije godine kasnije.

Margaret Taylor se od drugih Prvih dama ističe po tome što ne postoji nijedna slika ili fotografiju, za koju se pouzdano može reći da prikazuje njen lik.

## Vanjske veze
* Margaret Taylor at the National First Lady's Library  Note: Photograph on this web page has not been authenticated by historians at the White House, Smithsonian or the Library of Congress as being an image of Margaret Taylor.
* Margaret Taylor 
* Margaret Taylor at C-SPAN's *[[First Ladies: Influence & Image]]*